**Bejegyzett élettársi kapcsolat**

Időpont foglalása szükséges telefonon, vagy e-mailen.

18. életévüket betöltött, azonos nemű személyek között jöhet létre. A bejegyzett élettársi kapcsolat létesítése iránti szándékot a fővárosi kerületi, a megyei jogú városi valamint a járási hivatal székhelye szerinti képviselő-testület hivatalának anyakönyvvezetőjénél lehet együttesen, személyesen bejelenteni.

A bejegyzett élettársi kapcsolat iránti szándék bejelentéséről, a bemutatott okiratokról és egyéb nyilatkozatokról az anyakönyvvezető jegyzőkönyvet készít, egyben vizsgálja a bejegyzett élettársi kapcsolat törvényi feltételeinek fennállását.

A törvény nem ír elő kötelező 30 napos várakozási időt a bejelentés és a bejegyzett élettársi kapcsolat létesítése között.

Bejegyzett élettársi kapcsolat létesítése a hivatali helyiségben és hivatali munkaidőben díjmentes. A hivatali munkaidőn, illetve hivatali helyiségen kívül tartott bejegyzett élettársi kapcsolat létesítése esetén díjat kell fizetni.

**Magyar állampolgárok esetén mindkét fél részéről az alábbiak szükségesek:**

* a felek együttes, egyidejű személyes megjelenése
* személyazonosságot és állampolgárságot igazoló érvényes okmány (személyi igazolvány vagy útlevél)
* lakcímkártya
* születési anyakönyvi kivonat
* elvált, özvegy fél családi állapotát igazoló záradékolt házassági kivonata vagy eredeti, jogerős válóítélete

*Külföldi állampolgárral vagy külföldi állampolgárok házasságkötési szándékának, vagy bejegyzett élettársi kapcsolat létesítésének bejelentése előtt kérjük Önöket, hogy tájékozódjanak az anyakönyvvezetőnél.*